Book tickets for Kersfeesetes saam met SARIE
Wed Nov 25, 19:00 - Sun Nov 29, 16:00
Tye het dalk verander, maar ons aptyt vir 'n heerlike ete geensins nie. Daarom het ons die datums vir ons groot kook en bederf by die Kokkedoor-stoor in Milnerton, Kaapstad, hernu en nooi ons jou, ons leser, vir 'n Kersete!
Kersfees. Dit voel of hierdie jaar reeds verby is en daarom wil ons 'n oomblik vir refleksie saam met jou skep, 'n oomblik waar jy jouself en jou geliefdes kan vier. 'n Samekoms, sodat jy met positiwiteit vorentoe kan kyk, en 'n rede om 'n glasie Robertson Winery-vonkelwyn te klink! Herman saam met 10 studente van die Stellenbosse sjefskool, die Institute of Culinary Arts, kook voor jou en wys hoe maklik 'n heerlike Kersspyskaart kan wees, maar nie saak waar jy kook nie.
Alle bestandele word met trots deur Checkers geborg.
Soos verlede jaar kuier ons om gesellige tafels op die stel van Kokkedoor in Kaapstad, terwyl Herman en sy span 'n vyfgang-feesmaal berei.
NB. Vanjaar bou ons hierdie tafels rondom jou bespreking. Jy moet dus vir al jou gaste op een slag betaal, sodat ons weet hoeveel van julle om 'n tafel sit. Ons kuier nie om 'n langtafel nie, maar eerder tafels met jou geliefdes. Hierdie is om te voldoen aan coronavirusregulasies. Die tafel sal onder jou naam op die aand wees.